રાજકોટ, તા. 6 : કૉટન ઍસોસિયેશન અૉફ ઇન્ડિયા (સીએઆઈ)એ રૂનો પાક ઘટવાનો સુધારેલો અંદાજ જાહેર કર્યો છે. આગામી 6ઠ્ઠી અૉક્ટોબરે એસોસિયેશને ઔરંગાબાદની બેઠકમાં 348 લાખ ગાંસડીનો પાક ધાર્યો હતો, પણ હવે તે અંદાજે 343.25 લાખ ગાંસડી રહેશે તેવું કહેવામાં આવ્યું છે. ઍસોસિયેશને ગુજરાતના પાકમાં 2 લાખ ગાંસડીનો ઘટાડો કર્યો છે. એ ઉપરાંત મહારાષ્ટ્ર અને કર્ણાટકનો અંદાજ એક એક લાખ ગાંસડી ઘટાડયો છે. ઓરિસાનો અંદાજ 75 હજાર ગાંસડી ઓછો કરી નાંખવામાં આવ્યો છે. વાતાવરણ પ્રતિકૂળ હોવાને લીધે સંસ્થાએ અંદાજ નીચે લાવવો પડયો છે.